Euripides
Euripides (; n. 480–406 eaa.) oli antiikin kreikkalainen näytelmäkirjailija. Hänet tunnetaan viimeisenä Kreikan kolmesta suuresta tragediakirjailijasta (muut olivat Aiskhylos ja Sofokles). Näytelmissään Euripides toi esiin aikaisemmissa näytelmissä tuntemattomat voimakkaat naishahmot sekä painotti erityisesti yksilön omaa pohdintaa ja toimintaa. Häntä voidaan pitää ongelmanäytelmän luojana. Tragedioiden lisäksi hänen nimiinsä voidaan laskea ainoa säilynyt satyyrinäytelmä Kyklooppi.
Euripideen tarkka syntymävuosi ei ole tiedossa. Tarinan mukaan Euripides syntyi vuonna 480 eaa. samana päivänä, jolloin persialaissotien suurin meritaistelu, Salamiin taistelu käytiin ja jolloin Kreikan vanhemmista näytelmä­kirjailijoista Aiskhylos osallistui itse taisteluun, kun taas Sofokles tanssi taistelun jälkeen voiton juhlassa.[1][2] Todennäköisesti hän kuitenkin syntyi joitakin vuosia aikaisemmin Ateenan lähistöllä. Euripideen vanhemmista ja perheestä liikkuu erilaisia versioita. Hänen isänsä oli nimeltään Mnesarkhos tai Mnesarkhides. Komediakirjailija Aristofanes pilkkasi Euripidestä kertoen hänen tulevan köyhästä perheestä, mutta myöhemmässä kriittisessä tutkimuksessa köyhyys on kiistetty. Euripides oli kohtalaisen varakkaasta kodista, sai hyvän kasvatuksen ja monipuolista opetusta. Hänen tuttaviinsa kuuluivat muun muassa filosofit Anaksagoras ja Sokrates sekä sofistit Protagoras ja Gorgias.
Euripideen elämästä näytelmien ulkopuolella on jäänyt hyvin vähän lähdemateriaalia. Aristofaneen näytelmien perusteella voidaan muodostaa vain irvaileva kuva Euripideestä. Esimerkiksi näytelmässä Naisten juhla Euripides on loukannut naisia ja lähettää ystävänsä naiseksi pukeutuneena naisten pariin korjaamaan tilannetta. Aristofaneen näytelmässä Sammakot Dionysos matkustaa Haadeeseen hakemaan Euripidestä kuolleista, mutta päättää sittenkin tuoda Aiskhyloksen. Euripides lähti vapaaehtoiseen maanpakoon teostensa herättämän epäsuosion vuoksi. Hän siirtyi vuonna 408 tai 407 eaa. ensin Magnesiaan ja siten kutsuttuna Makedonian kuninkaan Arkhelaoksen hoviin, jonne oli kerätty joukko eteviä kreikkalaisia taiteilijoita.
Euripides kuoli Makedonian Pellassa 406 eaa. jonne hänet haudattiin.
Euripides kirjoitti 92 draamaa, joista 18 on säilynyt kokonaisina. Aiheensa hän ammensi kreikkalaisesta jumaltarustosta, mutta käsitteli niitä erittäin vapaasti. Euripides meni roolihenkilöiden psykologisessa erittelyssään pidemmälle kuin edeltäjänsä ja on ensimmäisenä valinnut eroottisen intohimon draamansa aiheeksi.
Euripideen ensimmäinen näytelmä esitettiin Ateenassa Dionysia-juhlien draamakilpailussa vuonna 455 eaa., jossa hän sijoittui kolmanneksi. Tämän jälkeen hän saavutti muutamia mainintoja näytelmäkilpailuissa, mutta voitti selvästi vähemmän kilpailuja kuin Aiskhylos ja Sofokles. Viimeisen kerran Euripides kilpaili näytelmäjuhlissa elossa ollessaan vuonna 408 eaa. Vuonna 405 eaa. näytelmäkilpailuun osallistui vielä Euripideen kuoleman jälkeen näytelmä Bakkhantit, joka voitti kilpailun. Euripides sai eläessään neljä ensipalkintoa ja yhden kuolemansa jälkeen.
Euripideen näytelmiä esitettiin paljon myös hänen kuolemansa jälkeen, ja ne nousivat lopulta suositummiksi kuin omana aikanaan suositut Aiskhyloksen ja Sofokleen näytelmät. Hellenistisenä kautena hänet laskettiin kuuluvaksi suurimpien kreikkalaisten tragedikkojen joukkoon. Euripideen vaikutus jatkui voimakkaana roomalaisaikana ja vielä esimerkiksi ranskalaisessa klassistisessa teatterissa.
Näytelmissään Euripides esittelee juonen alussa olevassa prologissa tai pitkissä monologeissa. Hänen näytelmissään on myös monesti lopussa deus ex machina -ratkaisu.
Alkestis (438 eaa., II palkinto näytelmäkilpailussa) Medeia (431 eaa., III palkinto näytelmäkilpailussa) Herakleen lapset (n. 430 eaa.) Hippolytos (428 eaa., I palkinto näytelmäkilpailussa) Andromakhe (n. 425 eaa.) Aiolos (n. 425 eaa., näytelmästä säilynyt vain fragmentteja) Hekabe (n. 424 eaa.) Turvananojat (n. 423 eaa.) Elektra (n. 420 eaa.) Herakles (n. 416 eaa.) Troijan naiset (415 eaa., II palkinto näytelmäkilpailussa) Ifigeneia Auliissa (n. 414 eaa.) Ion (n. 414 eaa.) Helena (412 eaa.) Foinikian naiset (n. 410 eaa.) Orestes (408 eaa.) Bakkhantit (405 eaa., postuumisti, I palkinto näytelmäkilpailussa)
Kyklooppi (n. 412-408 eaa.)
Oksala, Päivö: Johdanto. Teoksessa Citation error, replace with{{cite book| author = Euripides| title = Medeia. Ifigeneia Auliissa| location = Juva| publisher = WSOY| year = 1998| version = (Medeia; Ifigeneia en Aulidi.) Suomentaneet Otto Manninen, K. V. L. Jalkanen. Johdannon kirjoittanut Päivö Oksala. Antiikin klassikot. 2. painos}}
Citation error, replace with{{cite book| title = 4 x Medeia: Käännöksiä ja esseitä| location = Helsinki| publisher = Klassillisen filologian laitos, Helsingin yliopisto| year = 1999| version = Toimittanut Maarit Kaimio| isbn = 951-45-8549-6}} Citation error, replace with{{cite book| title = Bakkhantit| others = Translated by Mauno Manninen| location = Porvoo Helsinki| publisher = WSOY| year = 1967| version = (Bákkhai)}} Citation error, replace with{{cite book| title = Herakles| others = Translated by Alkuteosta mukaillen suom. Pentti Saarikoski| publisher = Otava| year = 1967}} Citation error, replace with{{cite book| title = Hippolytos. Troijan naiset| others = Translated by Maarit Kaimio| location = Helsinki| publisher = Gaudeamus| year = 1974| version = (Hippolytos; Troades)| isbn = 951-662-071-X}} Citation error, replace with{{cite book| title = Kyklooppi: satyyrinäytelmä| others = Translated by Pentti Saarikoski)| publisher = S.l.| year = s.a.}} Citation error, replace with{{cite book| title = Medeia| others = Translated by ja jälkisanat Kirsti Simonsuuri| location = Helsinki| publisher = Lasipalatsi. Kirja kerrallaan| year = 1999| isbn = 951-9351-03-5}} Citation error, replace with{{cite book| title = Medeia. Ifigeneia Auliissa| others = Translated by Otto Manninen, K. V. L. Jalkanen. Johdannon kirjoittanut Päivö Oksala. Antiikin klassikot| location = Porvoo Helsinki| publisher = WSOY| year = 1966| version = (Medeia; Ifigeneia en Aulidi.)}}; 2. painos, WSOY, 1998 ISBN 951-0-01465-6 Antiikin klassikot Euripides. Teoksessa Citation error, replace with{{cite book| title = Antiikin runoutta ja draamaa: Suomennoksia| others = Translated by Pentti Saarikoski| location = Helsinki| publisher = Otava| year = 2002| version = Toimittanut ja jälkisanan kirjoittanut H. K. Riikonen| isbn = 951-1-17918-7}}
Citation error, replace with{{cite book| author = Lauriola, Rosanna & Demetriou, Kyriakos N.| title = Brill's Companion to the Reception of Euripides| publisher = Brill| year = 2015| version = Brill's Companions to Classical Reception| id = ISBN 9004299815}} Citation error, replace with{{cite book| author = McClure, Laura K.| title = A Companion to Euripides| publisher = John Wiley & Sons| year = 2016| version = Blackwell Companions to the Ancient World| id = ISBN 1119257522}}
Luokka:Antiikin kreikkalaiset näytelmäkirjailijat Luokka:Seulonnan keskeiset artikkelit